নতুন কৃষি আইন বিৰোধী আন্দোলন প্ৰায় ডেৰ মাহ ধৰি চলি থকাৰ সময়তে দেশৰ প্রধান মন্ত্রী গৰাকীয়ে স্পষ্ট কৰি দিলে কোনো কাৰণত নতুন কৃষি আইন বাতিল কৰা নহয়। ইপিনে এই আন্দোলনত বৰ্তমানলৈ ১০০ জনৰো অধিক কৃষকৰ মৃত্যু হৈছে। আন্দোলনৰ মাজত দিল্লী আৰু হাৰিয়ানাত হিংসাত্মক মূলক কাৰ্যকালাপো সংঘটিত হৈছে, তথাপিও বর্তমানলৈকে উমিহতীয়া সমাধান উলোৱা নাই। কিন্তু এতিয়াও কৃষক সকলে নিজৰ স্থিতিত অটল আছে । ইপিনে কৃষক সংগঠন সমুহে এইবছৰৰ অক্টোবৰৰ ২ তাৰিখৰ ভিতৰত এই আইন বাতিল কৰিবলৈ চৰকাৰক দাবী উত্থাপন কৰে অন্যাথা পৰিস্থিতি অধিক ভয়ংকৰ কৰি তুলিব বুলি হুংকাৰ দিয়ে।
ইয়াৰ মাজতে চৰকাৰৰ লগত বহুবাৰ কৃষক সকল আলোচনাও হয় কিন্তু সমাধান একো নোলায়। লক্ষ্যনীয়ভাৱে প্ৰধানমন্ত্ৰী নৰেন্দ্ৰ মোদীয়ে স্পষ্ট কৰি দিছে যে কোনো কাৰণতে নতুন কৃষি আইন উঠাই লোৱা নহয় বুলি কোৱা কার্য্যই যথেষ্ট তাৎপর্য্য বহন কৰিছে । এতিয়া কৃষকসকলে কি ভূমিকা গ্রহণ কৰে লক্ষ্যনীয় হব। সোমবাৰে ৰাজ্যসভাত নিজৰ সম্বোধনত প্ৰধানমন্ত্ৰী গৰাকীয়ে আইন খন সংশোধনৰ ওপৰতহে গুৰত্ব দিয়া দেখা যায়।
